# Službeni list C 265A/27.

| | ISSN 1977-1088 |
| --- | --- |
| Službeni list
  Europske unije | C 265A |
| | |
| Hrvatsko izdanje | Informacije i objave | Godište 61.27. srpnja 2018. |

ISSN 1977-1088

Službeni list

Europske unije

C 265A

Hrvatsko izdanje

Informacije i objave

Godište 61.27. srpnja 2018.

---

| Sadržaj | Stranica |
| --- | --- |
| | V.   Objave |
| | ADMINISTRATIVNI POSTUPCI |
| | Europska komisija |
| 2018/C 265 A/01 | Europski potporni ured za azil (EASO), Malta – Oglas slobodnog radnog mjesta izvršnog direktora (Privremeno osoblje – razred AD 14) – COM/2018/20029 | 1 |

Sadržaj

Stranica

V.   Objave

ADMINISTRATIVNI POSTUPCI

Europska komisija

2018/C 265 A/01

Europski potporni ured za azil (EASO), Malta – Oglas slobodnog radnog mjesta izvršnog direktora (Privremeno osoblje – razred AD 14) – COM/2018/20029

1

---

| HR | |
| --- | --- |

HR

---

V. Objave

ADMINISTRATIVNI POSTUPCI

Europska komisija

| 27.7.2018 | HR | Službeni list Europske unije | CA 265/1 |
| --- | --- | --- | --- |

27.7.2018

HR

Službeni list Europske unije

CA 265/1

---

Europski potporni ured za azil (EASO), Malta

Oglas slobodnog radnog mjesta izvršnog direktora

(Privremeno osoblje – razred AD 14)

COM/2018/20029

(2018/C 265 A/01)

O nama

Europski potporni ured za azil (EASO) decentralizirana je agencija EU-a sa sjedištem u Valetti, na Malti. Osnovan je Uredbom (EU) br. 439/2010 Europskog parlamenta i Vijeća od 19. svibnja 2010. o osnivanju Europskog potpornog ureda za azil (1) („Uredba”).

EASO trenutačno zapošljava oko 220 članova osoblja i raspolaže proračunom od otprilike 96 milijuna EUR za 2019. Srednjoročno gledano, kao posljedica prijedloga Komisije o preobrazbi EASO-a u punopravnu Agenciju EU-a za azil, broj osoblja mogao bi se popeti na 500, a proračun na otprilike 170 milijuna EUR. O tom se prijedlogu trenutačno pregovara s Vijećem i Europskim parlamentom.

Osim osoblja na Malti EASO trenutačno ima osoblje i u Grčkoj, Italiji i na Cipru radi pružanja operativne pomoći tim državama članicama.

U skladu s Uredbom o EASO-u, EASO-ova je misija pomoći u poboljšanju provedbe zajedničkog europskog sustava azila (CEAS), ojačati praktičnu suradnju među državama članicama u području azila te pružiti i/ili uskladiti pružanje operativne potpore državama članicama čiji su sustavi azila i prihvata izloženi posebnom opterećenju.

Glavne zadaće EASO-a:

| — | olakšava, koordinira i jača praktičnu suradnju među državama članicama pomažući im da ispravno provedu CEAS, uključujući njegovu vanjsku dimenziju. U tu je svrhu Ured posebno usmjeren na poboljšanje kvalitete donošenja odluka razvijanjem najbolje prakse i programâ osposobljavanja te zajedničkog pristupa informacijama o zemlji podrijetla; |
| --- | --- |

—

olakšava, koordinira i jača praktičnu suradnju među državama članicama pomažući im da ispravno provedu CEAS, uključujući njegovu vanjsku dimenziju. U tu je svrhu Ured posebno usmjeren na poboljšanje kvalitete donošenja odluka razvijanjem najbolje prakse i programâ osposobljavanja te zajedničkog pristupa informacijama o zemlji podrijetla;

| — | pruža učinkovitu operativnu potporu državama članicama s posebnim potrebama i državama članicama čiji su sustavi azila i prihvata izloženi posebnom pritisku; |
| --- | --- |

—

pruža učinkovitu operativnu potporu državama članicama s posebnim potrebama i državama članicama čiji su sustavi azila i prihvata izloženi posebnom pritisku;

| — | pruža znanstvenu i tehničku pomoć u vezi s politikom i zakonodavstvom Unije u svim područjima koja izravno ili neizravno utječu na azil, pri čemu je Ured neovisan izvor informacija. |
| --- | --- |

—

pruža znanstvenu i tehničku pomoć u vezi s politikom i zakonodavstvom Unije u svim područjima koja izravno ili neizravno utječu na azil, pri čemu je Ured neovisan izvor informacija.

EASO blisko surađuje s tijelima za azil država članica i drugim nacionalnim službama, Europskom komisijom i drugim agencijama EU-a koje djeluju u području pravosuđa i unutarnjih poslova, kao što je Frontex. Surađuje i s UNHCR-om i drugim relevantnim međunarodnim dionicima, uključujući civilno društvo.

Opis radnog mjesta

Izvršni direktor priprema stratešku viziju EASO-a, upravlja njime i predstavlja ga. On/ona je pravni zastupnik/pravna zastupnica EASO-a i osoba koja ga predstavlja u javnosti. Neovisan/neovisna je u obavljanju svojih dužnosti i za svoje postupke odgovara upravnom odboru.

Izvršni direktor ima središnju ulogu u osiguravanju vodstva i usmjeravanja Agencije te je odgovoran za sveukupno upravljanje EASO-om i njegovim osobljem. On/ona odgovoran je za osiguravanje učinkovitog svakodnevnog rada Agencije, posebno utvrđivanjem odgovarajućih administrativnih, operativnih i financijskih struktura nužnih za dobro funkcioniranje raznih aktivnosti EASO-a.

Ne dovodeći u pitanje ovlasti upravnog odbora, izvršni direktor preuzima punu odgovornost za zadaće povjerene EASO-u i podliježe postupku davanja razrješnice Europskog parlamenta za izvršenje godišnjeg proračuna. Izvršni direktor mora na zahtjev izvješćivati Europski parlament o uspješnosti izvršavanja svojih zadaća. Vijeće može pozvati izvršnog direktora da ga izvijesti o uspješnosti izvršavanja svojih zadaća.

Točan popis trenutačnih zadaća izvršnog direktora EASO-a nalazi se u Uredbi o EASO-u br. (EU) 439/2010. Nadalje, bude li prihvaćen prijedlog Komisije, zadaća izvršnog direktora bila bi preobrazba EASO-a u punopravnu Agenciju EU-a za azil (2).

Traženi profil (kriteriji odabira)

Idealni je kandidat vrhunski i dinamičan stručnjak koji bi morao ispunjavati sljedeće kriterije odabira:

| (a) | Vodeći položaj i rukovoditeljsko iskustvo i vještine, posebice:






  — | dokazane rukovoditeljske vještine u upravljanju organizacijski složenom strukturom i na strateškoj i na razini unutarnjeg upravljanja, sposobnost vođenja i motiviranja velikog tima u nacionalnom, europskom, višekulturnom ili višejezičnom okruženju; |
| --- | --- | --- |

(a)

Vodeći položaj i rukovoditeljsko iskustvo i vještine, posebice:

—

dokazane rukovoditeljske vještine u upravljanju organizacijski složenom strukturom i na strateškoj i na razini unutarnjeg upravljanja, sposobnost vođenja i motiviranja velikog tima u nacionalnom, europskom, višekulturnom ili višejezičnom okruženju;

| — | dobre administrativne i rukovoditeljske vještine, osobito iskustvo u upravljanju proračunom financijama i nabavom te ljudskim resursima stečeno u javnom nacionalnom, europskom i/ili međunarodnom kontekstu; |
| --- | --- |

—

dobre administrativne i rukovoditeljske vještine, osobito iskustvo u upravljanju proračunom financijama i nabavom te ljudskim resursima stečeno u javnom nacionalnom, europskom i/ili međunarodnom kontekstu;

| — | izvrsne analitičke i organizacijske vještine te sposobnost donošenja odluka, što uključuje sposobnost određivanja jasnih prioriteta; |
| --- | --- |

—

izvrsne analitičke i organizacijske vještine te sposobnost donošenja odluka, što uključuje sposobnost određivanja jasnih prioriteta;

| — | razvoj vizije i strategije: priprema uvjerljivih ciljeva, vizije i strategije u skladu s mandatom Agencije koji će imati srednjoročni i dugoročni utjecaj, a osoblje ih može razumjeti i prihvatiti; |
| --- | --- |

—

razvoj vizije i strategije: priprema uvjerljivih ciljeva, vizije i strategije u skladu s mandatom Agencije koji će imati srednjoročni i dugoročni utjecaj, a osoblje ih može razumjeti i prihvatiti;

| — | poticanje uspješnosti: ostvarenje organizacijskih ciljeva EASO-a proaktivnom provedbom EASO-ove misije, vizije i strategije; |
| --- | --- |

—

poticanje uspješnosti: ostvarenje organizacijskih ciljeva EASO-a proaktivnom provedbom EASO-ove misije, vizije i strategije;

| — | poticanje ljudi: poticanje dugoročne motivacije i odanosti organizaciji pružanjem pozitivnog primjera i djelovanjem u skladu s vrijednostima i ciljevima organizacije. |
| --- | --- |

—

poticanje ljudi: poticanje dugoročne motivacije i odanosti organizaciji pružanjem pozitivnog primjera i djelovanjem u skladu s vrijednostima i ciljevima organizacije.

| (b) | Tehničko znanje i iskustvo, posebice:






  — | dokazano radno iskustvo na visokom položaju u području migracija i/ili azila na strateškoj i operativnoj razini, stečeno u nacionalnom i/ili europskom i/ili međunarodnom kontekstu; |
| --- | --- | --- |

(b)

Tehničko znanje i iskustvo, posebice:

—

dokazano radno iskustvo na visokom položaju u području migracija i/ili azila na strateškoj i operativnoj razini, stečeno u nacionalnom i/ili europskom i/ili međunarodnom kontekstu;

| — | dobro poznavanje zajedničkog europskog sustava azila (CEAS) i temeljito i strateško razumijevanje politika pravosuđa i unutarnjih poslova na višoj rukovodećoj razini, na nacionalnoj razini i/ili razini EU-a; |
| --- | --- |

—

dobro poznavanje zajedničkog europskog sustava azila (CEAS) i temeljito i strateško razumijevanje politika pravosuđa i unutarnjih poslova na višoj rukovodećoj razini, na nacionalnoj razini i/ili razini EU-a;

| — | vrlo dobro poznavanje institucija EU-a i interakcije nacionalnih administracija s institucijama EU-a, uključujući izvrsno poznavanje zakonodavstva EU-a; |
| --- | --- |

—

vrlo dobro poznavanje institucija EU-a i interakcije nacionalnih administracija s institucijama EU-a, uključujući izvrsno poznavanje zakonodavstva EU-a;

| — | poželjno je dobro poznavanje primjenjivih propisa EU-a o administrativnim pitanjima, a ponajprije o proračunu, financijama, javnoj nabavi i ljudskim resursima. |
| --- | --- |

—

poželjno je dobro poznavanje primjenjivih propisa EU-a o administrativnim pitanjima, a ponajprije o proračunu, financijama, javnoj nabavi i ljudskim resursima.

| (c) | Komunikacija/umrežavanje/ostale vještine, a posebno:






  — | komunikacijske i prezentacijske vještine; |
| --- | --- | --- |

(c)

Komunikacija/umrežavanje/ostale vještine, a posebno:

—

komunikacijske i prezentacijske vještine;

| — | vrhunska sposobnost prezentiranja; |
| --- | --- |

—

vrhunska sposobnost prezentiranja;

| — | vrhunska sposobnost razvijanja i održavanja djelotvornih radnih odnosa s brojnim vanjskim i unutarnjim dionicima (uključujući osoblje) te razumijevanja organizacijske dinamike; |
| --- | --- |

—

vrhunska sposobnost razvijanja i održavanja djelotvornih radnih odnosa s brojnim vanjskim i unutarnjim dionicima (uključujući osoblje) te razumijevanja organizacijske dinamike;

| — | otpornost na stres te usredotočenost i uravnoteženost u radu; |
| --- | --- |

—

otpornost na stres te usredotočenost i uravnoteženost u radu;

| — | visoka razina integriteta i profesionalne vjerodostojnosti. |
| --- | --- |

—

visoka razina integriteta i profesionalne vjerodostojnosti.

Odabrani kandidat treba posjedovati valjani certifikat o sigurnosnoj provjeri koji je izdalo njegovo tijelo nacionalne sigurnosti ili biti u mogućnosti pribaviti taj certifikat.

Uvjerenje o sigurnosnoj provjeri osobe administrativna je odluka koja se izdaje nakon sigurnosne provjere koju provodi nacionalno sigurnosno tijelo čijoj nadležnosti pripada osoba, u skladu s primjenjivim nacionalnim sigurnosnim zakonima i propisima, a kojom se potvrđuje da se osobi može odobriti pristup klasificiranim informacijama do određene razine. Napominjemo da se postupak potreban za dobivanje uvjerenja o sigurnosnoj provjeri može pokrenuti isključivo na zahtjev poslodavca, a ne kandidata osobno.

Imenovanje na radno mjesto valjano je samo uz uvjet da je odabrani kandidat dobio valjani certifikat o sigurnosnoj provjeri.

Uvjeti za sudjelovanje

Kako bi bili uključeni u postupak odabira, na dan isteka roka za prijavu kandidati moraju ispunjavati sljedeće formalne uvjete za sudjelovanje:

| — | državljanstvo: kandidati moraju imati državljanstvo države članice Europske unije; |
| --- | --- |

—

državljanstvo: kandidati moraju imati državljanstvo države članice Europske unije;

| — | sveučilišna diploma: kandidati moraju imati:






  — | stupanj obrazovanja koji odgovara završenom sveučilišnom studiju, potvrđen diplomom, ako je redovito trajanje studija najmanje četiri godine; ili |
| --- | --- | --- |

—

sveučilišna diploma: kandidati moraju imati:

—

stupanj obrazovanja koji odgovara završenom sveučilišnom studiju, potvrđen diplomom, ako je redovito trajanje studija najmanje četiri godine; ili

| — | stupanj obrazovanja koji odgovara završenom sveučilišnom studiju, potvrđen diplomom, uz odgovarajuće radno iskustvo od najmanje godinu dana, ako je redovito trajanje studija najmanje tri godine (to se jednogodišnje radno iskustvo ne ubraja u radno iskustvo stečeno nakon završetka studija koje se traži dalje u tekstu); |
| --- | --- |

—

stupanj obrazovanja koji odgovara završenom sveučilišnom studiju, potvrđen diplomom, uz odgovarajuće radno iskustvo od najmanje godinu dana, ako je redovito trajanje studija najmanje tri godine (to se jednogodišnje radno iskustvo ne ubraja u radno iskustvo stečeno nakon završetka studija koje se traži dalje u tekstu);

| — | radno iskustvo: kandidati moraju imati najmanje 15 godina radnog iskustva stečenog nakon završetka studija na razini za koju su osposobljeni tijekom prethodno spomenutog obrazovanja. Najmanje pet godina navedenog radnog iskustva mora biti u području djelovanja Agencije, posebice u području migracija i azila; |
| --- | --- |

—

radno iskustvo: kandidati moraju imati najmanje 15 godina radnog iskustva stečenog nakon završetka studija na razini za koju su osposobljeni tijekom prethodno spomenutog obrazovanja. Najmanje pet godina navedenog radnog iskustva mora biti u području djelovanja Agencije, posebice u području migracija i azila;

| — | rukovoditeljsko iskustvo: najmanje pet godina radnog iskustva stečenog nakon završetka studija mora biti stečeno na radnome mjestu rukovoditelja visoke razine (3) u području relevantnom za ovo radno mjesto, po mogućnosti u području migracija i azila; |
| --- | --- |

—

rukovoditeljsko iskustvo: najmanje pet godina radnog iskustva stečenog nakon završetka studija mora biti stečeno na radnome mjestu rukovoditelja visoke razine (3) u području relevantnom za ovo radno mjesto, po mogućnosti u području migracija i azila;

| — | jezici: kandidati moraju imati temeljito znanje jednog od službenih jezika Europske unije (4) i zadovoljavajuće znanje još jednog od tih službenih jezika. Zadovoljavajuće znanje tog drugog službenog jezika EU-a provjerit će komisija za odabir tijekom razgovora s kandidatima. Ta provjera može uključivati odvijanje (dijela) razgovora na tom drugom jeziku; |
| --- | --- |

—

jezici: kandidati moraju imati temeljito znanje jednog od službenih jezika Europske unije (4) i zadovoljavajuće znanje još jednog od tih službenih jezika. Zadovoljavajuće znanje tog drugog službenog jezika EU-a provjerit će komisija za odabir tijekom razgovora s kandidatima. Ta provjera može uključivati odvijanje (dijela) razgovora na tom drugom jeziku;

| — | dobna granica: na dan isteka roka za prijavu kandidati moraju biti u mogućnosti odraditi pun petogodišnji mandat prije nego što navrše dob za umirovljenje. Za privremeno osoblje Europske unije dob za umirovljenje nastupa zadnjeg dana u mjesecu u kojem ta osoba navršava 66 godina (vidjeti članak 47. Uvjeta zaposlenja ostalih službenika Europske unije (5)). |
| --- | --- |

—

dobna granica: na dan isteka roka za prijavu kandidati moraju biti u mogućnosti odraditi pun petogodišnji mandat prije nego što navrše dob za umirovljenje. Za privremeno osoblje Europske unije dob za umirovljenje nastupa zadnjeg dana u mjesecu u kojem ta osoba navršava 66 godina (vidjeti članak 47. Uvjeta zaposlenja ostalih službenika Europske unije (5)).

Osim toga, kandidati moraju imati ispunjene sve zakonske obveze u pogledu vojne službe; moraju predočiti odgovarajuće pisane preporuke kojima dokazuju podobnost za obavljanje dužnosti i ispunjavati uvjete fizičke sposobnosti potrebne za obavljanje dužnosti.

Odabir i imenovanje

Izvršnog direktora imenuje upravni odbor EASO-a među kandidatima iz užeg izbora na prijedlog Europske komisije.

Za izradu popisa kandidata za uži izbor Europska komisija organizira odabir u skladu sa svojim postupkom odabira i zapošljavanja (vidjeti i dokument o politici zapošljavanja viših dužnosnika (6)).

U tom postupku odabira Europska komisija uspostavlja komisiju za predodabir. Ta komisija analizira sve zahtjeve, obavlja prvu provjeru prihvatljivosti i izdvaja kandidate čiji profil najbolje odgovara prethodno navedenim kriterijima odabira, a koji mogu biti pozvani na razgovor s komisijom za predodabir.

Nakon tih razgovora komisija za predodabir donosi zaključke i predlaže popis kandidata za dodatne razgovore s Komisijinim savjetodavnim odborom za imenovanja (CCA). Uzimajući u obzir zaključke komisije za predodabir, CCA odabire kandidate koje će pozvati na razgovor.

Kandidati koje CCA pozove na razgovor podvrgavaju se cjelodnevnoj provjeri rukovoditeljskih sposobnosti koju u centru za procjenu provode vanjski savjetnici za zapošljavanje. Na temelju rezultata razgovora i izvješća centra za procjenu CCA priprema popis kandidata koji su ušli u uži izbor, a smatra ih prikladnima za radno mjesto izvršnog direktora EASO-a.

S kandidatima koje je CCA stavio u uži izbor razgovarat će članovi Komisije odgovorni za Glavnu upravu zaduženu za odnose s Agencijom (7).

Nakon tih razgovora Europska komisija sastavit će popis kandidata koji su ušli u uži izbor i proslijedit će ga upravnom odboru EASO-a. On može odlučiti razgovarati s kandidatima prije nego što među kandidatima iz užeg izbora Komisije imenuje direktora. Uključivanjem u uži izbor ne jamči se imenovanje.

Kandidati mogu biti pozvani i na dodatne razgovore i/ili testiranja.

Kandidat kojeg odabere upravni odbor poziva se da prije imenovanja pred nadležnim odborom ili odborima Europskog parlamenta dâ izjavu te da odgovori na pitanja koja mu postave članovi tih odbora.

Postupak odabira, iz funkcionalnih razloga te radi njegova što bržeg završetka u interesu kandidata i institucije, provodi se isključivo na engleskom i/ili francuskom jeziku (8).

Jednake mogućnosti

Europska komisija i EASO primjenjuju politiku jednakih mogućnosti i nediskriminacije u skladu s člankom 1.d Pravilnika o osoblju (9).

Uvjeti zaposlenja

Plaća i uvjeti zaposlenja utvrđeni su u Uvjetima zaposlenja ostalih službenika (10).

Uspješnoga će kandidata upravni odbor EASO-a zaposliti kao člana privremenog osoblja u razredu AD 14 (11). Odabrani kandidati bit će na temelju duljine radnog iskustva svrstani u stupanj 1 ili 2 u tom razredu.

Kandidat će biti imenovan na početni mandat od pet godina, koji se može jedanput produžiti za najviše tri godine, kako je navedeno u članku 30. Uredbe br. 439/2010.

Kandidatima napominjemo da je, u skladu s Uvjetima zaposlenja ostalih službenika, svaki novi član osoblja obvezan uspješno odraditi probni rad u trajanju od devet mjeseci.

Mjesto zaposlenja je Valetta (Malta), u kojoj je sjedište EASO-a.

Izvršni direktor trebao bi stupiti na dužnost najkasnije početkom 2019.

Neovisnost i izjava o sukobu interesa

Prije preuzimanja dužnosti direktor potpisuje izjavu o preuzimanju obveze neovisnog djelovanja u javnom interesu i izjavu o svakom interesu za koji bi se moglo smatrati da je u sukobu s njegovom neovisnošću.

Postupak prijave

Prije podnošenja prijave kandidati moraju dobro provjeriti ispunjavaju li sve uvjete za sudjelovanje u natječaju, a posebno one koji se odnose na tražene akademske kvalifikacije, radno iskustvo na visokoj razini i potrebne jezične sposobnosti. Kandidati koji ne ispunjavaju neki od tih uvjeta automatski se isključuju iz postupka odabira.

Kandidati se moraju prijaviti putem interneta na web-mjestu navedenom u nastavku teksta te slijediti upute koje se odnose na različite faze postupka:

https://ec.europa.eu/dgs/human-resources/seniormanagementvacancies/

Kandidati moraju imati valjanu adresu e-pošte. Ta će se adresa upotrijebiti za potvrdu njihove registracije i korespondenciju tijekom različitih faza postupka odabira. Kandidati su dužni obavijestiti Europsku komisiju o svakoj promjeni adrese e-pošte.

Kako bi dovršili postupak prijave, kandidati moraju učitati svoj životopis u PDF formatu te u elektronički obrazac prijave unijeti motivacijsko pismo (najviše 8 000 znakova).

Nakon podnošenja elektroničke prijave kandidati će primiti poruku e-pošte kojom se potvrđuje da je njihova prijava registrirana. Ako kandidati ne prime potvrdu u poruci e-pošte s registracijskim brojem, njihova prijava nije registrirana!

Kandidati ne mogu pratiti postupak obrade svoje prijave na internetu. Europska komisija izravno će obavještavati kandidate o statusu njihove prijave.

Dodatne informacije i/ili pomoć u slučaju tehničkih problema kandidati mogu zatražiti slanjem poruke e-pošte na sljedeću adresu: HR-MANAGEMENT-ONLINE@ec.europa.eu

Rok za prijavu

Rok za prijavu istječe 21. rujna 2018. u 12 sati (podne) prema briselskom vremenu. Nakon tog roka prijava više neće biti moguća.

Kandidati moraju na vrijeme ispuniti elektroničku prijavu. Kandidatima preporučujemo da prijavu ne odgađaju do zadnjih dana prije isteka roka jer zbog povećanog prometa ili mogućih problema s internetskom vezom može doći do nenadanog prekida registracijskog postupka, pa će ga morati ponoviti. Nakon isteka roka za prijavu unos podataka u elektronički obrazac više nije moguć. Zakašnjele prijave ne prihvaćaju se.

Važna obavijest za kandidate

Kandidate podsjećamo da je rad različitih komisija za odabir tajan. Izravni ili neizravni kontakt s njihovim članovima zabranjen je kandidatima i drugim osobama koje bi to činile u ime kandidata. Sve upite treba nasloviti na tajništvo relevantne komisije.

Zaštita osobnih podataka

Komisija jamči da se osobni podaci kandidata obrađuju na način određen Uredbom (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka. To se osobito odnosi na povjerljivost i sigurnost tih podataka (12).

---

(1)  SL L 132, 29.5.2010., str. 11.

(2)  Ovisi o ishodu pregovora s Vijećem i Europskim parlamentom te o konačnom donošenju:

https://eur-lex.europa.eu/resource.html?uri=cellar:ce773c1e-1689-11e6-ba9a-01aa75ed71a1.0001.02/DOC_1&format=PDF

(3)  Za sve godine rukovoditeljskog iskustva kandidati u svojem životopisu moraju navesti sljedeće: 1. naziv rukovoditeljskog radnog mjesta i dužnosti koje su obavljali; 2. broj podređenih zaposlenika; 3. proračunska sredstva kojima su upravljali; 4. broj nadređenih i podređenih hijerarhijskih razina; te 5. broj rukovoditelja iste razine.

(4)  http://eur-lex.europa.eu/legal-content/HR/TXT/PDF/?uri=CELEX:01958R0001-20130701&qid=1408533709461&from=HR

(5)  http://eurlex.europa.eu/LexUriServ/LexUriServ.do?uri=CONSLEG:1962R0031:20140101:EN:PDF

(6)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(7)  Ako član Komisije, u skladu s Odlukom Komisije od 5. prosinca 2007. (PV(2007) 1811), nije tu zadaću prenio na drugog člana Komisije.

(8)  Komisija za odabir pobrinut će se da izvorni govornici tih jezika nemaju neprimjerenu prednost.

(9)  http://eur-lex.europa.eu/legal-content/HR/TXT/PDF/?uri=CELEX:01962R0031-20140701&from=HR

(10)  http://eur-lex.europa.eu/legal-content/HR/TXT/PDF/?uri=CELEX:01962R0031-20140701&from=HR

(11)  Od 1. srpnja 2017. na primitke od rada i mirovine dužnosnika i ostalih službenika Europske unije na Malti primjenjuje se koeficijent ispravka od 86,5 %. Taj koeficijent podliježe godišnjoj reviziji.

(12)  SL L 8, 12.1.2001., str. 1.

---